# 



# ДОГОВОР

Днес, ..................2021 г., в гр. ………………………., между страните:

# „ПИ ГРУП ПЛОВДИВ“ ЕООД, със седалище и адрес на управление: гр. Пловдив, район Централен, п.код 4000, ул. „Райко Даскалов“ 53, ет. 2, офис 25, вписано в Търговския регистър към Агенция по вписванията под ЕИК 200806730, представлявано от Горчо Пасев, в качеството му на управител, наричано за краткост БЕНЕФИЦИЕНТ, от една страна

и

# „.................................................” ............,

вписано в Търговския регистър към Агенция по вписванията под ЕИК ......................, със седалище ............................ и адрес на управление ............................, представлявано от ...................................... – в качеството му на .................................., наричано по-долу за краткост **ИЗПЪЛНИТЕЛ -** от друга страна,

всеки от тях по-нататък наричан и **СТРАНАТА**, а заедно – **СТРАНИТЕ**

на основание чл. 10, ал. 1 от ПМС № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове, във връзка с проведена процедура за избор на изпълнител чрез „публична покана“, и предвид всички предложения от офертата, въз основа на които е определен за **ИЗПЪЛНИТЕЛ,** се сключи настоящият договор за следното:

# І. ПРЕДМЕТ НА ДОГОВОРА

**Чл. 1. БЕНЕФИЦИЕНТЪТ** възлага, а **ИЗПЪЛНИТЕЛЯ** приема да изпълни **чартърни пътнически превози по програми за превоз на туристи по обособена позиция № ………- …………..** съгласно характеристики**,** детайлно описани в офертата на **ИЗПЪЛНИТЕЛЯ**, неразделна част от договора срещу задължението на **БЕНЕФИЦИЕНТА** да заплати договорената цена съгласно условията, посочени по-долу.

# ІІ. СРОК И МЯСТО НА ДОСТАВКА

**Чл. 2. (1)** Настоящият Договор влиза в сила от датата на подписването му от Страните.

1. Срокът за изпълнение на услугата е …………..г. и трябва да се изпълни на посочената дата.
2. Място на изпълнение по договора: летище ……. – летище …….

# ІІІ. ЦЕНА И НАЧИН НА ПЛАЩАНЕ

**Чл. 3. (1)** За изпълнението на предмета на Договора, **БЕНЕФИЦИЕНТЪТ** се задължава да заплати на **ИЗПЪЛНИТЕЛЯ** обща цена в размер на ........................ лв. (………………..) без включен ДДС, съгласно Ценовото му предложение, неразделна част от настоящия Договор.

1. Посочената цена е крайна и окончателна и включва всички разходи и възнаграждения за изпълнение на предмета на договора.
2. Цената на договора по ал. 1 не подлежи на промяна, освен при възникване на някое от обстоятелствата по чл. 10, ал. 2, т. 2, т. 3 и т. 6 от ПМС № 160 от 1 юли 2016г.

**Чл. 4. (1) БЕНЕФИЦИЕНТЪТ** заплаща цената по договора на **ИЗПЪЛНИТЕЛЯ** по следния начин: плащане в размер на 100% от договорената стойност – в деня на извършване на полета, след подписване на двустранен приемо-предавателен протокол между страните за извършване на услугата и издаване на фактура от страна на изпълнителя и вписан текст: “*Разходът е в изпълнение на BG16RFOP002-2.095 и BG16RFOP002-2.097*.

1. Плащанията ще се извършват в лева по банков път в уговорените срокове и размер по следната банкова сметка на **ИЗПЪЛНИТЕЛЯ**:

IBAN: ...............; BIC: .................

Обслужваща банка: ................................. Титуляр на сметката: .........................

1. Изпълнителят е длъжен да уведомява писмено **БЕНЕФИЦИЕНТА** за всички последващи промени на банковата му сметка в срок до 2 (два) календарни дни, считано от момента на промяната. В случай че **ИЗПЪЛНИТЕЛЯТ** не уведоми **БЕНЕФИЦИЕНТА** в този срок, счита се, че плащанията, по посочената в предходната алинея банкова сметка са надлежно извършени.

# ІV. ПРАВА И ЗАДЪЛЖЕНИЯ НА БЕНЕФИЦИЕНТА

**Чл. 5. БЕНЕФИЦИЕНТЪТ** има право:

1. Да иска и да получава информация по всяко време относно подготовката, хода и организацията по изпълнението на услугата, предмет на Договора.
2. Да предяви рекламация по отношение на изпълнение на услугата при условията, посочени в настоящия Договор.
3. Да изисква от **ИЗПЪЛНИТЕЛЯ** да сключи и да му представи копия от договори за подизпълнение с посочените в офертата му подизпълнители.

**Чл. 6. БЕНЕФИЦИЕНТЪТ** се задължава:

1. Да заплати уговорената цена, при добросъвестно и точно изпълнение на задълженията на **ИЗПЪЛНИТЕЛЯ**, съгласно условията и по начина, посочен в него.
2. Да приеме услугата на предмета на Договора, ако отговаря на договорените изисквания, в договорените срокове.
3. Да уведоми **ИЗПЪЛНИТЕЛЯ** в случай на рекламации от страна на туристи относно качеството на услугата.
4. Да не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна и изрично упомената от **ИЗПЪЛНИТЕЛЯ** като такава в представената от него оферта, както и да не допуска неоторизиран достъп на трети лица до документация и информация, предоставена от **ИЗПЪЛНИТЕЛЯ** във връзка с изпълнението на предмета на договора. Задължението за конфиденциалност не се отнася до предоставяне на информация по искане на компетентни държавни органи, когато е задължение на **БЕНЕФИЦИЕНТА** по закон или е разпоредено с решение на компетентен съд.

# V. ПРАВА И ЗАДЪЛЖЕНИЯ НА ИЗПЪЛНИТЕЛЯ

# Чл. 7. ИЗПЪЛНИТЕЛЯТ се задължава:

1. Да извърши услугата, предмет на настоящия Договор, отговаряща на параметрите, представени в Техническото предложение на **ИЗПЪЛНИТЕЛЯ** и на Техническата спецификация на **БЕНЕФИЦИЕНТА**, окомплектована съгласно изискванията и придружена със съответните документи, в договорените срокове и съгласно условията на настоящия Договор.
2. Да отстранява за своя сметка и в договорените срокове всички несъответствия от договореното качество на предоставяне на услугите.
3. Да не превъзлага работи по договора на трети лица и страни, освен включените в офертата подизпълнители, а посочените подизпълнители не могат да извършват дейности, различни от описаните в нея.
4. Да сключи договор/договори за подизпълнение с посочените в офертата му подизпълнители и да предостави оригинален екземпляр на **БЕНЕФИЦИЕНТА** от съответния/те договор/договори за подизпълнение. За работата, действията и бездействията на подизпълнителите и на персонала на **ИЗПЪЛНИТЕЛЯ**, във връзка с изпълнението на работите, **ИЗПЪЛНИТЕЛЯТ** отговаря като за своя работа, действия и бездействия, както пред **БЕНЕФИЦИЕНТА**, така и пред трети лица.
5. Да не разпространява факти и сведения за **БЕНЕФИЦИЕНТА**, станали му известни във връзка с изпълнението на задълженията му по договора, както и да не допуска неоторизиран достъп на трети лица до документация и информация предоставена от **БЕНЕФИЦИЕНТА** във връзка с изпълнението на предмета на договора. Задължението за конфиденциалност не се отнася до предоставяне на информация по искане на компетентни държавни органи, когато е задължение на **ИЗПЪЛНИТЕЛЯ** по закон или е разпоредено с решение на компетентен съд.
6. Да изпълни предмета на договора в съответствие с приложимите правила за информация и комуникация, предвидени в Приложение XII от Регламент (ЕС) № 1303/2013 на Европейския парламент и на Съвета.
7. **Чл. 8. ИЗПЪЛНИТЕЛЯТ** има право да получи цената по Договора при точно и навременно изпълнение на задълженията си по него, съгласно определения начин на плащане.

# VІ. ПРИЕМАНЕ НА ИЗПЪЛНЕНИЕТО

**Чл. 9. ИЗПЪЛНИТЕЛЯТ** се задължава да извърши услугата по договорения начин, отговарящ на Техническата спецификация на **БЕНЕФИЦИЕНТА** и офертата на **ИЗПЪЛНИТЕЛЯ**.

**Чл. 10**. **ИЗПЪЛНИТЕЛЯТ** приема извършената услуга след изпълнението на полета до определената в договора крайна дестинация с подписването на приемо-предавателен протокол между представители на Страните.

**Чл. 11.** Когато **ИЗПЪЛНИТЕЛЯТ** е сключил договор/договори за подизпълнение, работата на подизпълнителите се приема от **БЕНЕФИЦИЕНТА** в присъствието на **ИЗПЪЛНИТЕЛЯ** и подизпълнителя по реда и при условията на настоящия Договор, приложими към **ИЗПЪЛНИТЕЛЯ**.

# VІІ. ОТГОВОРНОСТ И НЕУСТОЙКИ, ПРЕКРАТЯВАНЕ И РАЗВАЛЯНЕ НА ДОГОВОРА.

**Чл. 12. (1)** При прекратяване на договора поради неизпълнението му в договорения срок **ИЗПЪЛНИТЕЛЯТ** дължи неустойка в размер на 5 (пет) на сто от стойността по договора.

**(2)** Плащането на неустойката не лишава изправната страна от правото да търси обезщетение за претърпени вреди и пропуснати ползи над размера на договорената неустойка.

**Чл. 13. (1)** Страните не отговарят една спрямо друга за неизпълнение или неточно изпълнение на свое задължение в резултат на настъпила непреодолима сила. Клаузата не засяга права или задължения на страните, които са възникнали и са били дължими преди настъпването на форсмажорното събитие.

1. В случай на форсмажор сроковете по договора спират да текат, като не може да се търси отговорност за неизпълнение или забава. Изпълнението на задълженията се възобновява след отпадане на събитията, довели до тяхното спиране.
2. Страната, която е засегната от форсмажорното събитие, следва в разумен срок след установяване на събитието, да уведоми другата страна, както и да представи доказателства (съответните документи, издадени от компетентния орган) за появата, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя известия за начина, по който форсмажорното събитие спира изпълнението на задълженията й, както и за степента на спиране.
3. Страните не носят отговорност една спрямо друга по отношение на вреди, претърпени като последица от форсмажорно събитие. През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно, да продължат да изпълняват задълженията си по договора, които не са възпрепятствани от форсмажорното събитие.
4. Не е налице непреодолима сила, ако съответното събитие се е случило вследствие на неположена дължима грижа от страна по настоящия договор или при полагане на дължимата грижа това събитие може да бъде преодоляно.
5. Страната, изпълнението на чието задължение е възпрепятствано от форсмажорно събитие, не може да се позовава на непреодолима сила, ако не е изпълнила задължението си за информиране на другата страна.

**Чл. 14. (1)** Всяка от страните може да поиска временно спиране на договора, по причини, за които никоя от страните не отговаря и които възпрепятстват продължаването на изпълнението на договорните задължения.

**(2) БЕНЕФИЦИЕНТЪТ** има право да изисква допълнителни доказателства за необходимостта от спиране на Договора, като решението се взима от него след преценка на всички факти и обстоятелства, обуславящи такава необходимост.

**Чл. 15. (1)** Договорът се прекратява:

1. с изпълнение на всички задължения на Страните по Договора;
2. по взаимно съгласие между Страните, изразено в писмена форма;
3. при настъпване на невиновна невъзможност за изпълнение на предмета на Договора, непредвидено или непредотвратимо събитие от извънреден характер, възникнало след сключването на Договора („непреодолима сила“) за срок по-дълъг от 30 (тридесет) дни;
4. когато Страна по договорабъде обявена в неплатежоспособност или когато бъде открита процедура за обявяване в несъстоятелност или ликвидация или когато преустанови дейността си;
5. едностранно без предизвестие от туроператора поради несъбиране на необходимия по Закона за туризма минималния брой участници, необходим за провеждане на туристическия пакет.

**(2)** Прекратяването става след уреждане на финансовите взаимоотношения между Страните за извършените от страна на **ИЗПЪЛНИТЕЛЯ** и одобрени от **БЕНЕФИЦИЕНТА** дейности по изпълнение на Договора.

**Чл. 16. БЕНЕФИЦИЕНТЪТ** може да развали договора едностранно, със седем дневно писмено предизвестие:

1. При неточно или пълно неизпълнение на **ИЗПЪЛНИТЕЛЯ** на задълженията по договора.
2. В случай, че **ИЗПЪЛНИТЕЛЯТ** използва подизпълнител, без да е посочил това в офертата, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на **БЕНЕФИЦИЕНТА**;

# VІІІ. ОБЩИ КЛАУЗИ

**Чл. 17.** Към всички въпроси, които не са изрично уредени в клаузите на настоящия договор, се прилага действащото законодателството на Република България.

**Чл. 18. (1)** Евентуални разногласия/спорове между страните във връзка с договора се решават по пътя на преговорите.

**(2)** Всички спорове, по които страните не могат да постигнат споразумение, породени от договора или отнасящи се до него, включително спорове, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще бъдат разрешавани от компетентния съд на Република България.

**Чл. 19. (1)** Разпоредбите на Договора се тълкуват и прилагат във връзка една с друга, като при противоречие се търси действителната обща воля на страните.

1. Нищожността на някоя от разпоредбите на Договора не води до нищожност на други разпоредби или на договора като цяло.
2. Заглавията в Договора са за удобство на препратките и не се вземат предвид при неговото тълкуване.

**Чл. 20. (1)** Цялата кореспонденция, свързана с настоящия договор, между **БЕНЕФИЦИЕНТА** и **ИЗПЪЛНИТЕЛЯ** трябва да съдържа наименованието на Договора и се изпращат по пощата, чрез факс, електронна поща или по куриер. Кореспонденцията се изготвя на български език в два оригинала един за **БЕНЕФИЦИЕНТА** и един за **ИЗПЪЛНИТЕЛЯ** и се получава на следните адреси:

а) адрес на **БЕНЕФИЦИЕНТА**: гр. Пловдив, район Централен, п.код 4000, ул. Райко Даскалов 53, ет. 2, офис 25; eл.-поща: [g.pasev@p-group.eu](mailto:g.pasev@p-group.eu) Лице за контакт: Горчо Пасев - управител.

б) адрес на **ИЗПЪЛНИТЕЛЯ**:......................,тел.:..................................., ел.-поща:......................; Лице за контакт:............................[име, фамилия и длъжност]

**(2)** Всички съобщения във връзка с договора са валидни, ако са направени в писмена форма от упълномощените представители на страните и изпратени на съответните адреси, посочени в договора. Ако някоя от страните промени адреса си, следва незабавно да уведоми другата за направените промени.

Приложение 1 към настоящия Договор- техническо и ценово предложение на **ИЗПЪЛНИТЕЛЯ**

Настоящият договор се състави и подписа в 2 (два) еднообразни екземпляра с еднаква доказателствена сила – по (1) един за **БЕНЕФИЦИЕНТА** и 1 (един) за **ИЗПЪЛНИТЕЛЯ**.

# БЕНЕФИЦИЕНТ:…………………….. ИЗПЪЛНИТЕЛ:………………………..

**„ПИ ГРУП ПЛОВДИВ“ ЕООД ...............................................**

**Горчо Пасев ...............................................**

**Управител ................................................**